ᱯᱚᱱᱪᱚᱞᱤᱝᱜᱮᱥᱣᱚᱨ

ᱯᱚᱧᱪᱚᱞᱤᱝᱜᱮᱥᱣᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱟᱞᱮᱥᱚᱨ ᱡᱮᱞᱟ ᱨᱮ ᱱᱤᱲᱚᱜᱤᱨᱤ ᱥᱩᱨ ᱨᱮ ᱢᱮᱱᱟᱜ ᱟᱹᱱᱤᱡ ᱾ ᱵᱩᱨᱩ ᱪᱮᱛᱟᱱ ᱠᱷᱚᱱ ᱞᱤᱝᱜᱤᱱ ᱠᱟᱱ ᱡᱷᱟᱨᱱᱟ ᱫᱟᱜᱽ ᱞᱟᱛᱟᱨ ᱨᱮ ᱱᱚᱶᱟ ᱯᱚᱱᱪᱚᱞᱤᱝᱜᱮᱥᱣᱚᱨ ᱫᱚ ᱢᱚᱬᱮ ᱜᱚᱴᱟᱝ ᱥᱤᱵᱚ ᱞᱤᱸᱜᱽ ᱠᱚ ᱫᱟᱱᱟᱝ ᱟᱠᱟᱱᱟ ᱾ ᱚᱱᱟ ᱧᱩᱛᱩᱢ ᱛᱮ ᱳᱰᱤᱭᱟ ᱠᱟᱛᱷᱟ ᱞᱮᱠᱟᱛᱮ ᱱᱚᱶᱟ ᱡᱟᱭᱜᱟ ᱫᱚ ᱯᱚᱱᱪᱚᱞᱤᱝᱜᱮᱥᱣᱚᱨ ᱠᱚ ᱧᱩᱢ ᱟᱠᱟᱫᱟ ᱾  ᱵᱟᱞᱮᱥᱚᱨ ᱡᱚᱯᱚᱴᱮᱛ ᱨᱮ ᱢᱮᱱᱟᱜ ᱵᱚᱝᱜᱳᱯᱚᱥᱟᱜᱚᱨ ᱫᱚᱨᱭᱟ ᱥᱟᱝ ᱥᱤᱫᱷᱟᱹ ᱡᱚᱠᱷᱟ ᱟᱛᱮ ᱠᱩᱯᱟᱨᱤ ᱠᱷᱚᱱ ᱱᱤᱲᱚᱜᱤᱨᱤ ᱦᱟᱹᱵᱤᱡ ᱯᱩᱨᱵᱚ ᱜᱷᱟᱴᱚ ᱵᱩᱨᱩ ᱢᱟᱞᱟ ᱢᱮᱱᱟᱜᱻᱟ ᱾ ᱫᱮᱵᱽᱜᱤᱨᱤ ᱵᱩᱨᱩ ᱨᱮᱭᱟᱜ ᱢᱤᱫᱴᱟᱝ ᱠᱷᱟᱴᱚ ᱵᱩᱨᱩ ᱫᱚ ᱯᱚᱱᱪᱚᱞᱤᱝᱜᱮᱥᱣᱚᱨ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱵᱩᱨᱩ ᱛᱟᱞᱟ ᱛᱮ ᱞᱤᱝᱜᱤᱱ ᱡᱷᱟᱨᱱᱟ ᱞᱟᱛᱟᱨ ᱨᱮ ᱢᱮᱵᱟᱜ ᱥᱤᱵᱚ ᱴᱷᱟᱹᱠᱩᱨ ᱟᱜ ᱞᱤᱝ ᱜᱮ ᱠᱚ ᱵᱚᱝᱜᱟ ᱟᱹᱜᱩᱭᱮᱫᱟ ᱾ ᱳᱰᱤᱥᱟ ᱯᱚᱱᱚᱛ ᱯᱟᱦᱴᱟ ᱠᱷᱚᱱ ᱱᱚᱱᱰᱮ ᱫᱚ ᱵᱟᱥᱟᱜ ᱞᱟᱹᱜᱤᱱ ᱚᱲᱟᱜ ᱠᱚ ᱵᱮᱱᱟᱣ ᱟᱠᱟᱫᱟ ᱾ ᱥᱚᱨᱚᱥᱣᱚᱛᱩ ᱯᱩᱡᱟ ᱚᱠᱛᱚ ᱨᱮ ᱱᱚᱱᱰᱮ ᱫᱚ ᱢᱚᱬᱮ ᱢᱟᱦᱟᱸ ᱞᱮᱠᱟ ᱢᱮᱲᱟ ᱠᱚ ᱦᱩᱭᱩᱜ ᱟᱹᱱᱤᱡ ᱾ ᱱᱚᱶᱟ ᱵᱩᱨᱩ ᱪᱚᱴ ᱨᱮ ᱫᱚ ᱢᱚᱱᱰᱚᱲᱮᱥᱣᱚᱨᱤ ᱴᱷᱟᱹᱠᱨᱟᱬᱤ ᱢᱮᱱᱟᱭᱟ ᱾ ᱱᱚᱱᱰᱮᱱ ᱠᱩᱫ ᱥᱮᱫᱟᱭ ᱦᱚᱲ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱡᱟᱦᱟᱸᱱ ᱥᱮᱨᱢᱟ ᱫᱟᱜ ᱡᱟᱹᱯᱩᱫ ᱠᱚ ᱵᱟᱝ ᱦᱩᱭ ᱮᱢᱟᱱ ᱞᱮᱱ ᱠᱷᱟᱱ ᱱᱩᱭ ᱢᱚᱱᱰᱚᱲᱮᱥᱣᱚᱨᱤ ᱠᱚ ᱵᱟᱝᱜᱟ ᱦᱟᱭᱟ ᱾ ᱟᱫᱚ ᱫᱟᱜ ᱠᱚ ᱦᱩᱭᱩᱜ ᱛᱟᱦᱮᱸᱱ ᱾

 ᱥᱮᱱᱚᱜ ᱦᱚᱨ 
ᱱᱚᱶᱟ ᱫᱚ ᱱᱤᱲᱚᱜᱤᱨᱤ ᱠᱷᱚᱱ ᱑᱐ ᱠᱤᱞᱳᱢᱤᱴᱚᱨ, ᱵᱟᱞᱮᱥᱚᱨ ᱠᱷᱚᱱ ᱓᱐ ᱠᱤᱞᱳᱢᱤᱴᱚᱨ, ᱟᱨ ᱵᱟᱨᱤᱯᱚᱫᱟ ᱠᱷᱚᱱ ᱘᱕ ᱠᱤᱞᱳᱢᱤᱴᱚᱨ ᱦᱩᱭᱩᱜᱻᱟ ᱾ ᱱᱚᱶᱟ ᱵᱟᱱᱟᱨ ᱠᱟᱡᱟᱨ ᱠᱷᱚᱱ ᱵᱚᱥ ᱠᱚᱛᱮ ᱥᱮᱱᱚᱜ ᱥᱩᱵᱤᱫᱷᱟᱹ ᱢᱮᱱᱟᱜᱻᱟ ᱾

 ᱥᱟ.ᱠᱷᱭᱟ.ᱛ 

ᱵᱟ.ᱲᱛᱤ ᱡᱚᱱᱚᱲ
details of the tourist place
Panchalingeswar travel information 


ᱛᱷᱚᱠ:Hindu temples in Balasore district